El Reglament (UE) 1308/2013 del Parlament Europeu i del Consell, de 17 de desembre, pel qual es crea l'organització comuna de mercats agraris, recull a l'article 23 la concessió d'una ajuda comunitària per a la distribució de fruita i hortalisses als alumnes de centres educatius amb la finalitat d'estimular-ne el consum i crear hàbits de consum saludables.
El Reglament (UE) 1370/2013 del Consell, de 16 de desembre, que estableix mesures relatives a la fixació de determinades ajudes i restitucions amb relació a l'OCM, per garantir una correcta gestió pressupostària estableix a l'article 5 el límit de l'ajut de la UE i els percentatges màxims de cofinançament.
El Reglament (UE) 288/2009 de la Comissió, de 7 d'abril, estableix disposicions d'aplicació del Reglament (UE) núm. 1234/2007 del Consell pel que fa a la concessió d'un ajut comunitari per al subministrament de fruita i hortalisses a l'alumnat dels centres educatius en el marc del Pla de consum de fruita a les escoles, cofinançat amb l'Estat membre.
Valorada la conveniència de promoure el consum de fruita i hortalisses amb l'objectiu d'aconseguir instaurar entre el jovent hàbits alimentaris més saludables, es considera adient fer la convocatòria d'adhesió dels centres educatius per al curs escolar 2014/2015 i fixar el grup de nens/nenes als quals es dirigeix la mesura durant el curs escolar 2014/2015, per tal que els centres educatius que estiguin interessats a adherir-se al Programa disposin de temps suficient per planificar les activitats que han de dur a terme per a l'organització tant de la distribució de la fruita dins el centre educatiu com de les activitats educatives o lúdiques per donar suport a la distribució de fruita.
Per tal d'assolir aquest objectiu, el Departament d'Agricultura, Ramaderia, Pesca, Alimentació i Medi Natural pretén, d'acord amb l'article 6.2 del Reglament (UE) 288/2009, seleccionar l'entitat que col·laborarà amb ell en la promoció i distribució de fruita i hortalisses als centres educatius en el marc del Pla de consum de fruita a les escoles 2014/2015, comunicat a la Comissió per a l'esmentat curs, i autoritzar-la com a sol·licitant d'ajut a l'empara del que estableix l'esmentat Reglament, que regula les condicions generals de l'autorització.
Així mateix és convenient precisar les condicions generals que s'han de complir per a la gestió i la concessió d'aquests ajuts.
La Llei 38/2003, de 17 de novembre, estableix que, en cas que en la gestió de les subvencions participin entitats col·laboradores, s'exigeix la formalització d'un conveni de col·laboració que reguli les condicions i obligacions assumides per l'entitat col·laboradora.
Així mateix s'estableix que, en cas que l'entitat col·laboradora sigui una entitat de dret privat, la selecció es farà d'acord amb els principis de publicitat, concurrència i objectivitat.
Per tant, l'objecte d'aquesta Ordre és, d'una banda, obrir el termini de presentació de la sol·licitud de participació dels centres educatius, fixar el grup d'alumnes als quals va dirigit el programa i els criteris de selecció dels centres educatius en cas que per qüestions pressupostàries no sigui possible atendre totes les sol·licituds.
D'altra banda, obrir el termini de sol·licitud d'autorització com a col·laboradora per a les entitats que vulguin col·laborar amb el Departament d'Agricultura, Ramaderia, Pesca, Alimentació i Medi Natural en la promoció i distribució de fruita i hortalisses als centres educatius durant el curs 2014/2015, regular els requisits que han de complir, el règim de col·laboració i establir els criteris de selecció, i convocar els ajuts per al curs 2014/2015 fins al 31 de desembre de 2014.
En el marc del que estableix la Llei 59/2003, del 19 de desembre, de normes reguladores de signatura electrònica; la Llei 26/2010, del 3 d'agost, amb relació als principis generals i d'actuació amb mitjans electrònics i a la tramitació electrònica del procediment administratiu, així com la Llei 29/2010, del 3 d'agost, de l'ús dels mitjans electrònics al sector públic de Catalunya, i el Decret 56/2009, de 7 d'abril, sobre l'impuls i el desenvolupament dels mitjans electrònics de l'Administració de la Generalitat de Catalunya, s'ha pogut constatar que els possibles beneficiaris disposen dels mitjans tecnològics necessaris per poder realitzar la tramitació electrònica de sol·licitud d'aquest ajut, i per això resulta factible establir la tramitació administrativa de la fase de sol·licitud de participació dels centres educatius només per mitjans electrònics, de conformitat amb l'article 43.2 de la Llei 26/2010.
Conseqüentment, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries i, en ús de les atribucions que m'han estat conferides,
Aprovar les bases reguladores dels ajuts destinats a la distribució de fruita i hortalisses a l'alumnat de centres educatius administrats o reconeguts per les autoritats competents, en el marc del Pla de consum de fruita als centres educatius, que es publiquen a l'annex 1 d'aquesta Ordre.
Els productes a subministrar en el marc del Pla de consum per al curs escolar 2014-2015 poden ser préssecs, nectarines, prunes, peres, pomes, cireres, albercocs, taronges, mandarines, maduixots, plàtans, raïm, nespra, pastanaga i tomàquet cirerol.
3.1 Obrir el termini de sol·licitud de participació dels centres educatius al Programa de fruita a les escoles i establir que durant el curs 2014/2015, les persones destinatàries d'aquest programa seran els alumnes i les alumnes de segon cicle d'Educació Infantil i cicle inicial, mitjà i superior de Primària que assisteixin regularment a un centre educatiu.
3.2 Aprovar el procediment de tramitació telemàtica de les sol·licituds de centres educatius que s'especifica a l'annex 2 d'aquesta Ordre.
3.3 Els centres educatius que vulguin participar en el Pla de consum de fruita a les escoles del curs escolar 2014-2015, han de lliurar al Departament d'Agricultura, Ramaderia, Pesca, Alimentació i Medi Natural (DAAM) en el termini d'un mes a comptar des de l'endemà de la data de publicació d'aquesta Ordre al DOGC la sol·licitud de participació en el Pla amb indicació dels nivells educatius que participaran i el nombre d'alumnes de cada nivell, i s'han de comprometre, per escrit, al compliment de les obligacions descrites a l'apartat 6.3 de les bases reguladores contingudes a l'annex 1.
Les sol·licituds s'han de presentar dins el termini establert, adreçades a la Direcció General d'Alimentació, Qualitat i Indústries Agroalimentàries, d'acord amb el que estableix l'apartat 6 de les esmentades bases reguladores.
Els centres educatius que hagin participat en el Programa del curs 2013/2014, d'acord amb el que estableix l'Ordre AAM/153/2013, de 29 de maig, per la qual s'aproven les bases reguladores dels ajuts per a la promoció i el subministrament de fruita i hortalisses a l'alumnat de centres educatius dins el marc d'un pla de consum de fruita a les escoles, es convoquen els ajuts corresponents a 2013 per al curs escolar 2013-2014, i s'obre el termini d'adhesió dels centres educatius per al curs esmentat, hauran d'annexar a la sol·licitud la memòria d'una de les activitats que hagin realitzat com a mesura de suport al subministrament de fruita, d'acord amb el model normalitzat que es podrà descarregar des del web http://gencat.cat/agricultura/ajuts/.
La manca de comunicació d'aquesta memòria, no justificada, implicarà l'exclusió del Pla de consum de fruita.
3.4 En cas de manca de disponibilitat pressupostària per atendre totes les sol·licituds, es prioritzaran amb els criteris següents:
En primer lloc, i atès que es tracta d'un Programa que té com a objectiu crear hàbits de consum saludable, s'atendran les sol·licituds dels centres educatius que ja han participat en el Programa en els cursos anteriors i hagin complert amb les obligacions establertes incloses la presentació de la memòria de les activitats i l'assistència a cursos de formació).
Prioritzant, en cas necessari, en funció de la titularitat de l'escola: primer les sol·licituds dels centres educatius que siguin de titularitat pública, després els de titularitat privada que estiguin concertats i en darrer lloc els privats no concertats.
No obstant això, s'exclouran del programa aquells centres educatius sobre els quals s'hagi verificat, pels controls realitzats durant els cursos esmentats, que no han complert amb les obligacions establertes.
En segon lloc, els centres educatius que hi participen per primera vegada seguint els mateixos criteris de titularitat.
En cas que no es puguin atendre totes les sol·licituds d'un grup, l'acceptació es farà atenent l'ordre de presentació de la sol·licitud.
3.5 L'òrgan competent per emetre la resolució d'adhesió dels centres educatius és la persona titular de la Direcció General d'Alimentació, Qualitat i Indústries Agroalimentàries.
3.6 El termini màxim per resoldre de manera motivada i notificar la resolució expressa a la persona sol·licitant serà de tres mesos, a comptar des de la data de presentació de la sol·licitud.
3.7 Contra la resolució de la persona titular de la Direcció General d'Alimentació, Qualitat i Indústries Agroalimentàries, que no posa fi a la via administrativa, es pot interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altres que es consideri adient.
4.1 Obrir un termini d'un mes a comptar des de l'endemà de la publicació d'aquesta Ordre en el DOGC perquè les entitats que vulguin col·laborar amb el DAAM en la promoció i el subministrament de fruita i hortalisses als centres educatius durant el curs 2014/2015 comuniquin al Departament el seu interès a participar en el Pla, i demanin l'autorització com a entitat col·laboradora.
4.2 Poden demanar l'autorització a la Direcció General d'Alimentació, Qualitat i Indústries Agroalimentàries les entitats públiques o privades, amb personalitat física o jurídica, que actuïn en l'àmbit territorial de Catalunya i que tinguin com a activitat la producció i/o comercialització de fruita i hortalisses.
Els requisits i obligacions de les entitats col·laboradores, així com el formulari, el termini de presentació i documentació requerida estan regulats a l'apartat 4 de les bases reguladores contingudes a l'annex 1 d'aquesta disposició.
4.3 Per designar l'entitat que actuarà com a col·laboradora del Departament d'Agricultura, Ramaderia, Pesca, Alimentació i Medi Natural en la promoció i la distribució de la fruita i com a sol·licitant d'ajut, la Direcció General d'Alimentació, Qualitat i Indústries Agroalimentàries valorarà les sol·licituds presentades tenint en compte els mitjans tècnics què posi a disposició del programa i altres requisits necessaris per fer la correcta distribució a tot el territori, així com que el cost addicional necessari per assumir els requisits de qualitat, identificació del producte, la distribució del material informatiu als centres educatius i les despeses de preparació de lots i de transport fins als centres educatius sigui raonable.
4.4 El termini màxim per resoldre de manera motivada i notificar per escrit la resolució a la persona sol·licitant serà de tres mesos, a comptar des de la data de presentació de sol·licitud.
4.5 Contra la resolució de la persona titular de la Direcció General d'Alimentació, Qualitat i Indústries Agroalimentàries, que no posa fi a la via administrativa, es pot interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
5.1 Convocar els ajuts destinats a la promoció i el subministrament de fruita i d'hortalisses a l'alumnat de centres educatius durant el curs escolar 2014/2015.
Els ajuts que preveu aquesta convocatòria es regeixen pels apartats 3, 4 i del 7 al 14 de les bases reguladores contingudes a l'annex 1 d'aquesta Ordre.
5.2 L'ajut per a la promoció i el subministrament de fruita pot ser sol·licitat per l'entitat col·laboradora que hagi estat autoritzada pel/per la director/a general d'Alimentació, Qualitat i Indústries Agroalimentàries, per a la promoció i la distribució de fruita a les escoles en el marc del Pla de consum de fruita aprovat pel Reglament (CE) 1308/2013 el curs escolar a què fa referència la convocatòria, d'acord amb el que estableix l'apartat 4 de les bases reguladores contingudes a l'annex 1 d'aquest Ordre, i amb la qual hagi signat el conveni de col·laboració corresponent.
5.3 El termini màxim per presentar les sol·licituds d'ajut és d'un mes, que computa des de l'endemà de la publicació d'aquesta disposició en el DOGC.
5.4 L'import base de l'ajut per a cada producte serà el preu mitjà ponderat de cada fruita al mercat majorista de Barcelona (Mercabarna) del mes de subministrament, incrementat amb un cost addicional per kilogram, per compensar les característiques de qualitat específiques, la identificació dels productes, les tasques d'enviament de material informatiu del programa als centres educatius, la confecció dels lots i el transport fins als centres educatius.
L'import màxim que se subvencionarà en concepte de cost addicional és de 0,75 euros/quilo.
5.5 La dotació màxima de la subvenció prevista en aquesta convocatòria és de 1.899.296,72 euros, que es financen el 75% a càrrec del pressupost del Fons Europeu Agrícola de Garantia (FEAGA), per un import de 1.424.472,54 euros, i l'altre 25% amb càrrec al pressupost del Departament d'Agricultura, Ramaderia, Pesca, Alimentació i Medi Natural (DAAM), per un import de 474.824,18 euros.
Aquests ajuts tenen caràcter plurianual.
L'import en l'exercici 2014 és de 362.624,72 euros dels quals 90.656,18 van a càrrec de les partides AG06/D/482000110/6131 i AG06/D/482000130/6131/2012 i AG06/D/482000130/6131/2013 del DAAM i 271.968,54 a càrrec del pressupost del FEAGA.
L'import per a l'exercici 2015 és de 1.536.672,00 euros, dels quals 384.168,00 van a càrrec del pressupost del DAAM i 1.152.504,00, a càrrec del pressupost del FEAGA.
5.6 L'òrgan instructor dels expedients d'ajut és el Servei de Regulació de Mercats Agroalimentaris.
L'òrgan competent per emetre la resolució és la persona titular de la Direcció General d'Alimentació, Qualitat i Indústries Agroalimentàries.
5.7 El termini màxim per emetre la resolució i notificar per escrit a la persona sol·licitant serà de tres mesos, a comptar des de la data de presentació de sol·licitud de l'ajut.
Contra la resolució del/de la director/a general d'Alimentació, Qualitat i Indústries Agroalimentàries, que no posa fi la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar tal com estableix l'apartat anterior.
5.8 El termini màxim per a la presentació de les sol·licituds de pagament d'ajut a la promoció i subministrament de fruita, per part de les entitats col·laboradores, és el darrer dia del tercer mes següent al període de subministrament objecte de la sol·licitud.
5.9 Els ajuts concedits es faran públics en el web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la G eneralitat de Catalunya.
L'encarregat de la gestió del pagament dels ajuts finançats al 75% a càrrec de fons del FEAGA és el Departament d'Agricultura, Ramaderia, Pesca, Alimentació i Medi Natural, tal com estableix el Decret 396/2006, de 17 d'octubre, que constitueix i regula el funcionament de l'organisme pagador dels ajuts finançats pels fons FEAGA i FEADER.
Es faculta la Direcció General d'Alimentació, Qualitat i Indústries Agroalimentàries perquè dicti les instruccions complementàries que calguin per promoure i facilitar l'aplicació d'aquesta Ordre i desenvolupar els convenis de col·laboració específics.
L'objecte dels ajuts és promoure, en l'àmbit territorial de Catalunya, el consum de fruita i hortalisses mitjançant el subministrament de fruita i hortalisses fresques a l'alumnat de centres educatius en el marc d'un pla de consum de fruita a les escoles, d'acord amb el que regula el Reglament (CE) 288/2009, de la Comissió, de 7 d'abril.
Les persones destinatàries d'aquests ajuts són els alumnes i les alumnes que assisteixin regularment a un centre educatiu, dels nivells educatius que estableixi la convocatòria d'ajuts del corresponent curs escolar.
–3 Entitats sol·licitants perceptores de l'ajut per a les despeses de promoció i subministrament de fruita
3.1 L'ajut per a la promoció i subministrament de fruita pot ser sol·licitat per l'entitat col·laboradora que hagin estat autoritzada pel/per la director/a general d'Alimentació, Qualitat i Indústries Agroalimentàries, per a la promoció i la distribució de fruita a les escoles en el marc del Pla de consum de fruita aprovat pel Reglament (CE) 13/2009 del Consell, que modifica el Reglament (CE) 1234/2007 el curs escolar a què fa referència la convocatòria, d'acord amb el que estableix l'apartat 4 d'aquestes bases reguladores, i amb la qual s'hagi signat el conveni de col·laboració.
3.2 L'objecte de la col·laboració és el subministrament de fruita del tipus, qualitat i amb la freqüència que determini el Departament d'Agricultura, Ramaderia, Pesca, Alimentació i Medi Natural, a tots els centres educatius adherits al Pla de consum de fruita del curs escolar corresponent, i la tramitació de la sol·licitud d'ajut en les condicions que es fixaran al conveni de col·laboració que es signarà abans d'iniciar l'actuació.
A la web del DAAM http://gencat.cat/alimentacio/fruitaescolar/ es poden consultar les actuacions i dades d'altres cursos escolars.
–4 Autorització d'entitats col·laboradores per a la promoció i el subministrament de la fruita
4.1 Els requisits que han de complir les entitats que poden demanar l'autorització s'establiran a la convocatòria del curs escolar que correspongui.
Aquestes entitats han d'acreditar experiència suficient en la distribució de fruita i hortalisses fresques i disposar de mitjans personals i tècnics adequats per realitzar el subministrament de fruita directament o a través de filials o associats, i complir amb els requisits exigits a les entitats col·laboradores per la normativa vigent en matèria de subvencions.
En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi Civil relatiu a les persones jurídiques abans del 31 de desembre de 2012.
4.2 Per ser autoritzades, les entitats sol·licitants han d'haver comunicat al Departament d'Agricultura, Ramaderia, Pesca, Alimentació i Medi Natural la seva intenció de participar en el programa de promoció i distribució de fruita entre tots els centres educatius que participin en el Pla de consum de fruita a les escoles, acreditar experiència en relació amb la distribució de fruita i hortalisses o altres aliments en fresc a centres educatius, centres hospitalaris, residències o altres establiments de distribució col·lectiva, hauran de justificar almenys un servei per anualitat, i s'han de comprometre, per escrit, al compliment de les obligacions establertes a l'apartat 4.3 d'aquestes bases reguladores.
4.3 Compromisos de les entitats col·laboradores per obtenir l'autorització com a col·laboradores en la promoció i distribució de la fruita:
a) Subministrar els diferents tipus de productes a tots els centres educatius, garantint la qualitat del producte, en les condicions establertes al conveni específic que se signarà abans d'iniciar la distribució.
b) Tots els productes subministrats han de complir les normes de comercialització de la categoria I, tant pel que fa a qualitat com a l'envasament i l'etiquetatge, llevat del calibre en fruites grans, que s'ha d'adequar a la dosi recomanada per a nens.
L'estat de maduresa del producte subministrat ha de ser adequat per al consum durant la setmana.
c) Les caixes i embalatges han d'anar identificats amb la imatge o logos del Pla de consum de fruita, facilitat per l'Administració.
d) El repartiment s'ha de realitzar, preferentment, a totes les escoles els dilluns o els dimarts, dins l'horari escolar, per tal que els centres educatius puguin consumir-les durant la mateixa setmana del lliurament, en camions frigorífics que compleixin les normes de seguretat i higiene requerides.
e) Facilitar els estris necessaris per a un consum correcte del producte quan les fruites distribuïdes necessitin trossejar-se.
f) Comunicar a tots els centres educatius, abans de la primera entrega, les dates de distribució, nom i telèfon de la persona que coordina el programa a l'entitat i del distribuïdor.
g) Fer arribar a les escoles la informació relativa al Programa de consum de fruita, que lliuri el Departament d'Agricultura, Ramaderia, Pesca, Alimentació i Medi Natural.
h) No subministrar mensualment a cap centre escolar, a l'empara d'aquest Pla, més quantitat que la que correspongui a raó del nombre de nens i nenes adherits al programa per a cada curs escolar, que facilitarà el Departament d'Agricultura, Ramaderia, Pesca, Alimentació i Medi Natural per al curs escolar i de la dosi màxima per alumne i dia establerta per a cada producte.
Les dosis a distribuir per producte són:
180 gr./nen per a poma, pera i plàtan.
150 gr./nen per a préssec, nectarina, clementina.
120 gr./nen per a maduixot, cirera, nespra, pruna, raïm i albercoc.
i) Expedir i conservar de cada subministrament els albarans de lliurament i recepció amb la conformitat de l'escola (segell del centre educatiu o signatura de la persona del centre educatiu que rebi el producte.
En cas de signatura cal la identificació de nom i cognoms i NIF).
Els productes han d'anar acompanyats almenys de dues còpies de l'albarà, i una d'aquestes és per al centre educatiu.
En els albarans s'han de fer constar els productes, i de cada producte, el nombre de caixes o envasos i el volum.
j) Comunicar al Departament d'Agricultura, Ramaderia, Pesca, Alimentació i Medi Natural totes les incidències rellevants que es produeixin, i en especial, les relatives a la qualitat en el termini més breu possible.
k) Substituir immediatament els productes distribuïts que no compleixin els requisits de qualitat.
l) Portar una comptabilitat específica en la qual constin els noms i les adreces dels centres educatius, la data de cada subministrament, la quantitat subministrada de cada producte, així com el nom i adreça del/de la proveïdor/a en el supòsit que els productes subministrats no siguin de producció pròpia.
m) Sotmetre's a qualsevol mesura de control establerta per l'autoritat competent, en particular pel que fa referent a la comprovació dels registres i la inspecció física.
n) Posar els documents justificatius a disposició del Departament d'Agricultura, Ramaderia, Pesca, Alimentació i Medi Natural.
o) Reemborsar els ajuts abonats de manera indeguda, per les quantitats que correspongui, en cas de comprovar que els productes subvencionats no han estat subministrats a les persones beneficiàries, que el producte subministrat no és subvencionable perquè no correspon als definits, que no compleix els requisits de qualitat o que l'ajut s'ha cobrat per quantitats superiors a les establertes.
p) En cas de frau o negligència greu atribuïda a la persona sol·licitant, aquesta, a més de retornar els imports pagats indegudament, ha d'abonar un import equivalent a la diferència entre l'import abonat inicialment i l'import al qual el sol·licitant té dret.
4.4 Les sol·licituds d'autorització s'han de presentar en el termini d'un mes a comptar des de l'endemà de la data de publicació de l'Ordre al DOGC.
Les sol·licituds s'han de formalitzar en imprès normalitzat que es pot descarregar des del web http://gencat.cat/agricultura/ajuts/.
Aquestes sol·licituds s'han d'adreçar a la Direcció General d'Alimentació, Qualitat i Indústries Agroalimentàries, i es presentaran a les dependències del Departament d'Agricultura, Ramaderia, Pesca, Alimentació i Medi Natural, preferentment, sens perjudici de fer ús de la resta de mitjans que estableix la Llei 30/1992, de 26 de novembre, dins el termini establert a la convocatòria.
4.5 A les sol·licituds, s'hi ha d'adjuntar la documentació que es detalla a continuació.
No caldrà presentar la documentació que ja s'hagi presentat anteriorment al DAAM, i les dades de la qual no hagin variat i continuïn vigents; en els casos en què iniciï el procediment administratiu en una oficina del DAAM diferent d'aquella on es va presentar la documentació, caldrà que indiqui a l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o un altre document que l'acrediti, si s'escau, en cas de no haver autoritzat el DAAM a obtenir aquesta informació, d'acord amb el que estableix l'apartat 4.6.
b) Acreditació de la representació per qualsevol mitjà vàlid en dret, si s'escau.
d) Certificat de l'acord de l'òrgan competent segons els estatuts de l'entitat que acrediti la voluntat d'actuar com a entitat col·laboradora del DAAM per a la promoció i distribució de fruita a les escoles en el Pla de consum de fruita del curs a què fa referència la convocatòria i s'autoritza la persona que actua en nom i representació de l'entitat a la signatura del conveni.
e) Memòria descriptiva de com preveu organitzar la distribució de la fruita i dels mitjans personals i materials disponibles per desenvolupar-la, amb indicació del sistema d'aprovisionament de la fruita i la descripció de la logística per a la distribució a les escoles.
f) Relació dels principals serveis realitzats en els últims tres anys relacionats amb l'activitat objecte de la subvenció que inclogui import, data i destinatari, sigui públic o privat, amb la finalitat d'acreditar l'experiència.
g) Declaració responsable sobre la conformitat de les còpies aportades amb els originals corresponents.
4.6 La presentació de la sol·licitud per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
4.7 L'autorització té validesa només per al curs escolar a què fa referència la convocatòria corresponent.
4.8 Per la col·laboració en la promoció i la distribució de la fruita a les escoles, i d'acord amb el que estableix l'article 6.2 del Reglament (CE) 288/2009, l'entitat autoritzada pot sol·licitar l'ajut que estableix el Reglament, d'acord amb les condicions que s'especifiquin al conveni de col·laboració.
La col·laboració entre l'entitat i el Departament d'Agricultura, Ramaderia, Pesca, Alimentació i Medi Natural es formalitzarà mitjançant conveni de col·laboració en el qual s'han de fixar els objectius de la col·laboració, els requisits, les condicions i les obligacions d'ambdues parts.
El seguiment i el control dels convenis de col·laboració, els durà a terme la Direcció General d'Alimentació, Qualitat i Indústries Agroalimentàries.
6.1 Per a cada curs escolar, els centres educatius que vulguin participar en el Pla de consum de fruita a les escoles, han de lliurar al DAAM la sol·licitud de participació amb indicació dels nivells educatius que participaran en el Pla i el nombre d'alumnes de cada nivell, i ha d'incloure el compromís de complir amb les obligacions que estableix l'apartat 6.3 d'aquestes bases reguladores.
Les sol·licituds per participar en el Programa s'han de presentar dins el termini establert a la convocatòria de participació o preinscripció que es publica per a cada curs escolar, adreçades a la Direcció General d'Alimentació, Qualitat i Indústries Agroalimentàries, i només es poden presentar per mitjans electrònics des de la seu electrònica corporativa de la Generalitat de Catalunya, corresponent a l'adreça electrònica de referència http://ovt.gencat.cat/, accessible directament, així com a través de la web http://www.gencat.cat/agricultura/ajuts/, d'acord amb el procediment de participació aprovat a l'annex 2 d'aquesta disposició.
Per presentar la sol·licitud, els interessats han d'accedir a l'adreça electrònica indicada i emplenar el formulari corresponent.
Les sol·licituds presentades fora de termini o per mitjans diferents a l'esmentat al paràgraf anterior no s'admetran a tràmit.
6.2 Els centres educatius poden decidir fer partícips del Pla un o més cursos inclosos en els nivells educatius susceptibles de participar en la convocatòria de cada curs escolar.
6.3 Són obligacions dels centres educatius:
a) Destinar les fruites i hortalisses subvencionades exclusivament a l'alumnat d'assistència regular que hagi estat seleccionat pel centre educatiu en la sol·licitud de participació en el Pla de consum de fruita, per al consum dins de les dependències del centre escolar i en la forma establerta a la sol·licitud de participació.
b) No utilitzar els productes subvencionats com a postres dins dels menús escolars.
El consum de la fruita subvencionada s'haurà d'incloure a l'esmorzar o el berenar.
c) Fer arribar a les famílies la informació que li sigui facilitada pel DAAM relativa a la participació del centre educatiu en el Pla de consum de fruita.
d) Tenir col·locat de forma permanent a l'entrada principal del centre, en un lloc on es pugui veure i llegir clarament, i durant tot el període en què es distribueixi fruita, el cartell que facilitarà el DAAM, on s'indica que el centre educatiu participa en el Pla de consum de fruita finançat per la Comunitat Europea i la Generalitat de Catalunya.
e) Donar la conformitat a la recepció del producte mitjançant la signatura i/o segell de l'albarà que acompanya els productes i conservar els albarans durant tot el curs escolar.
En cas de conformar els albarans només amb signatura, aquesta ha d'anar acompanyada de les dades identificatives de la persona que rep el producte.
h) Mantenir els productes subministrats en correctes condicions de conservació, fins al moment de la distribució a l'alumnat.
g) Sotmetre's a qualsevol mesura de control establerta per l'autoritat competent, en particular pel que fa a la comprovació dels registres i la inspecció física, i facilitar la documentació que li sigui requerida.
h) Reemborsar el valor dels productes rebuts, per les quantitats que correspongui, en cas de comprovar que els productes no han estat subministrats a les persones beneficiàries.
i) Realitzar, com a mínim, una activitat educativa o lúdica relacionada amb l'agricultura, l'alimentació o la salut, com a mesura d'acompanyament al subministrament de la fruita, i enviar al DAAM una memòria de les activitats desenvolupades, segons model normalitzat que es podrà descarregar des del web http://gencat.cat/agricultura/ajuts/.
Aquesta memòria s'afegirà com a document annex a la sol·licitud d'adhesió al Pla de consum de fruita del curs següent.
Així mateix, en cas que des de l'Administració es proposin activitats de formació per a professors, relacionades amb el programa, és obligatòria l'assistència d'algun representant del centre educatiu.
L'objectiu d'aquests activitats és estimular el canvi d'hàbits alimentaris dels nens i l'augment del coneixement que tenen de fruita i hortalisses.
A tall d'exemple es proposen les següents:
La realització d'unitats didàctiques i activitats de promoció de l'alimentació saludables, proposades pels departaments de Salut i d'Ensenyament, o per altres entitats que rebin suport del Pla impulsor de l'activitat física i l'alimentació (PASS) del Departament de Salut o l'equivalent del Departament d'Ensenyament, i aquelles que autoritzi expressament el DAAM dins del Pla de consum de fruita, amb objectius adequats a cada cicle.
Tallers que tinguin com a objectiu la millora de l'alimentació i, en concret, els que tinguin per objecte la identificació, preparació i degustació de fruita.
Xerrades divulgatives sobre fruita i hortalisses que impliquin pares i mares.
Visites a mercats centrals o municipals, centrals fructícoles o explotacions agrícoles.
Creació i manteniment d'horts escolars.
6.4 La manca de comunicació de les activitats realitzades o la no-assistència a les activitats de formació convocades des de l'Administració relacionades amb el Pla de fruita a les escoles, no justificada, implica l'exclusió del Pla de consum de fruita del curs següent.
–7 Quantia dels ajuts per a la promoció i el subministrament de fruita i hortalisses
7.1 L'ajut per a la promoció i subministrament de fruita i hortalisses es concedirà exclusivament per a la distribució de les fruites i hortalisses del tipus, freqüència i seqüència definides en el conveni de col·laboració signat entre l'entitat col·laboradora autoritzada i el Departament d'Agricultura, Ramaderia, Pesca, Alimentació i Medi Natural.
L'import de l'ajut serà el resultat de multiplicar la quantitat de fruita lliurada correctament als centres educatius participants en el Pla de consum per al curs escolar per l'import unitari definit per a cada tipus de producte al Conveni de col·laboració signat.
L'import unitari inclou l'import base i el cost addicional.
7.2 La subvenció pot ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
–8 Sol·licituds de pagament i documentació justificativa
8.1 Les sol·licituds de pagament s'han de formalitzar mitjançant un formulari normalitzat que es pot obtenir a les dependències del DAAM i a través de la web http://www.gencat.cat/agricultura/ajuts/.
Aquestes sol·licituds s'adreçaran al/a la director/a general d'Alimentació, Qualitat i Indústries Agroalimentàries i es presentaran, preferentment, davant els serveis centrals i els serveis territorials del DAAM de la demarcació on estiguin emplaçats els sol·licitants, sense perjudici de fer ús de la resta de mitjans que preveu l'article 38.4 de la Llei 30/1992, de 26 de novembre, dins el termini que estableix la convocatòria.
8.2 La sol·licitud de pagament de l'ajut per a la promoció i subministrament de fruites i hortalisses es refereix a un període de subministrament d'un mes natural.
8.3 Documentació justificativa de l'ajut per a la promoció i subministrament de la fruita:
Els sol·licitants autoritzats per a la promoció i subministrament de la fruita, juntament amb la sol·licitud, han d'aportar:
a) Factures i comprovants de pagament corresponents a les despeses realitzades (compra o liquidació de la fruita als productors i de les despeses de transport), ajustades a la regulació específica de l'article 6 del Reial decret 1496/2003, de 28 de novembre, pel qual s'aprova el reglament que regula les obligacions de facturació.
A les factures s'ha d'indicar, per separat, el preu de cadascun dels productes subministrats.
b) Albarans de lliurament de la fruita a les escoles, on es recullin les dades de l'escola, quantitat, espècie i varietat subministrada, i on consti la identificació i signatura del coordinador del Programa de fruita de l'escola com a conformitat a la recepció dels productes.
c) Si la sol·licitud conté el subministrament a diversos centres educatius s'ha d'aportar una relació completa, en suport informàtic amb el format especificat pel Servei de Regulació de Mercats Agroalimentaris, que contingui, com a mínim, de cadascun dels centres la informació següent:
Identificació del centre: nom, NIF i codi assignat pel Departament d'Ensenyament.
Referència al número i data de l'albarà.
Les quantitats subministrades desglossades per espècie.
8.4 L'imprès de sol·licitud inclou declaracions responsables sobre els aspectes que es detallen a continuació, que la persona sol·licitant ratifica mitjançant la signatura de la sol·licitud:
e) Que l'empresa és una petita o mitjana empresa d'acord amb la definició que estableix la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
8.5 La presentació de la sol·licitud de l'ajut per part de la persona interessada comporta l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
8.6 L'incompliment dels requisits o dels terminis de presentació de les sol·licituds establertes en l'Ordre comporta la inadmissió de la sol·licitud o les reduccions de l'ajut previstes a l'apartat 13 d'aquestes bases en el cas dels ajuts per a la promoció i subministrament de fruita i hortalisses.
8.7 La regulació dels pagaments en efectiu és la continguda a l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
–9 Tramitació, resolució i pagament
9.1 El Servei de Regulació de Mercats Agroalimentaris comprova d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes les persones beneficiàries han de facilitar tota la informació complementària que els sigui requerida pel Departament.
9.2 Les persones beneficiàries, per rebre l'import de les subvencions han d'estar al corrent de les obligacions amb l'Administració tributària i de la Seguretat Social en el moment que es realitzin les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
9.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
9.4 D'acord amb la documentació presentada, el Servei de Regulació de Mercats Agroalimentaris elevarà la proposta de resolució al/a la director/a general d'Alimentació, Qualitat i Indústries Agroalimentàries, que emetrà la corresponent resolució.
9.5 La resolució de concessió es pot modificar en cas d'alteració de les condicions que en van determinar l'atorgament, siguin relatives a la persona beneficiària o com a conseqüència d'una decisió de l'Administració.
–10 Invalidesa de la resolució de concessió i reintegrament de les quantitats percebudes indegudament
10.2 També escau el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.3 Per a la recuperació dels imports pagats indegudament s'aplica el que preveu l'article 80 del Reglament (UE) 1122/2009 de la Comissió, i subsidiàriament el que preveu el Decret legislatiu 3/2002, que aprova el Text refós de la Llei de finances públiques de Catalunya, de 24 de desembre, en matèria de revocació de l'ajut i procediment per al seu reintegrament, i la Llei 38/2003, de 17 de novembre, general de subvencions.
El Servei de Regulació de Mercats Agroalimentaris, mitjançant personal acreditat, realitzarà les inspeccions de control als centres educatius i als sol·licitants autoritzats per garantir el compliment dels requisits dels ajuts regulats en aquestes bases i verificarà la conformitat de la documentació lliurada, d'acord amb els requisits que estableix l'article 13 del Reglament 288/2009 de la Comissió i el pla de controls que s'estableixi.
–12 Reduccions de l'ajut per a la promoció i subministrament de fruita i hortalisses
Si la sol·licitud de pagament de l'ajut es presenta transcorregut el termini màxim de tres mesos establert a la convocatòria, tindrà dret a cobrar l'ajut, encara que estarà subjecta a una de les reduccions següents:
a) Un 5% si el retard és igual o inferior a un mes.
b) Un 10% si el retard és superior a un mes, però inferior a dos mesos.
c) Si s'ultrapassa en dos mesos el termini establert, l'ajut es reduirà un 1% més per cada dia addicional.
L'entitat autoritzada ha de desenvolupar la promoció i la distribució de la fruita i les hortalisses d'acord amb el que s'estableixi al conveni de col·laboració corresponent, i a la normativa vigent amb relació a l'ajut a la distribució de fruita als nens i nenes en els centres educatius, en el marc del Pla de consum de fruita a les escoles, i ha de donar compliment a les instruccions emeses pel Departament d'Agricultura, Ramaderia, Pesca, Alimentació i Medi Natural.
L'entitat és responsable de la seva actuació i dels treballs que desenvolupi, així com de l'actuació i dels treballs que desenvolupin les seves filials o associats.
El centre educatiu és el responsable del compliment dels compromisos recollits a la sol·licitud d'adhesió voluntària al Pla de consum de fruita.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, i la Llei 26/2010, de 3 d'agost, sense perjudici de les especialitats que es puguin derivar de la normativa sectorial aplicable, i concretament les que es detallen a continuació.
D'acord amb l'article 9 del Reglament (CE) 288/2009 de la Comissió, en cas de comprovar la manca de compliment de condicions d'atorgament o de les obligacions contretes, es pot suspendre o es pot retirar l'autorització de la persona sol·licitant autoritzada per a la concessió de l'ajut o excloure una escola com a participant, en funció de la gravetat de la infracció.
La suspensió pot ser per un període d'un a dotze mesos.
En cas de retirada, es pot tornar a concedir l'autorització, a petició del/de la interessat/ada, una vegada transcorregut un període mínim de dotze mesos.
La sanció de retirada o de suspensió no s'imposa en cas que la infracció s'hagi comès per causa de força major o l'òrgan gestor apreciï que no s'ha comès deliberadament o per negligència, així com tampoc s'imposa si es considera, a judici de l'òrgan gestor, que la seva importància és menor.
D'acord amb l'article 13.10 del Reglament (CE) 288/2009, en cas de frau o negligència greu atribuïda a la persona sol·licitant, aquesta a més de retornar els imports pagats indegudament ha d'abonar un import equivalent a la diferència entre l'import pagat inicialment i l'import al qual té dret.
Tramitació electrònica de les sol·licituds de centres educatius
–1 Les sol·licituds dels centres educatius per participar en la convocatòria pública d'adhesió al Pla de consum de fruita a les escoles s'han de presentar per mitjans electrònics mitjançant la seu electrònica corporativa de la Generalitat de Catalunya, corresponent a l'adreça electrònica de referència http://ovt.gencat.cat/, accessible directament, així com a través del portal d'Internet http://www.gencat.cat/agricultura/ajuts/.
2.2 El Registre electrònic corporatiu de la Generalitat (s ) emet de manera automàtica el rebut corresponent de presentació, que consisteix en una còpia autenticada de la sol·licitud, i que inclou la data i hora de presentació i el número de registre d'entrada.
3.1 La presentació de sol·licituds pels mitjans electrònics que estableix l'apartat 1 d'aquest annex es pot fer tots els dies de l'any durant les vint-i-quatre hores del dia, en els termes d'aquesta convocatòria.
–4 Efectes de la presentació de sol·licituds
4.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el Departament d'Agricultura, Ramaderia, Pesca, Alimentació i Medi Natural reconeix la validesa i l'eficàcia de les sol·licituds presentades electrònicament.